Η ιστορία της Converse ξεκινάει από το 1908 που ιδρύθηκε από τον Μαρκίς Μιλς στο Μάλντεν της Μασαχουσέτης. Μέχρι το 1910 κατασκεύαζε 4.000 ζευγάρια παπουτσιών με σόλα από καουτσούκ ημερησίως. Το 1915 ξεκίνησε να κατασκευάζει παπούτσια τένις, ενώ το 1917 παπούτσια για μπάσκετ. Το 1921 ο παίκτης του μπάσκετ Τσαρλς Τσακ Τέιλορ παραπονέθηκε ότι τα παπούτσια της εταιρείας του προκαλούσαν ενοχλήσεις στα πόδια. Έτσι η Converse του πρόσφερε μια θέση εργασίας και εκείνος δέχτηκε να διαφημίζει τα All- Stars στις ΗΠΑ. Για τον λόγο αυτό τα παπούτσια ονομάζονται και Chuckies προς τιμήν του. Η εταιρεία παρήγαγε παπούτσια και για τους New York Renaissance, την πρώτη ομάδα μπάσκετ Αφροαμερικάνων. Στην διάρκεια του Β' Παγκοσμίου Πολέμου, η εταιρεία εφοδίασε τον Αμερικανικό στρατό σε είδη υπόδησης και ένδυσης, ενώ το 1950 και το 1960 έγινε πιο αναγνωρίσιμη από ποτέ. Την δεκαετία όμως του 1970 η Converse σταμάτησε να έχει το μονοπώλιο καθώς έκαναν την εμφάνισή τους και άλλες εταιρείες δημοφιλείς όπως η adidas, Nike και reebok όπου γινόντουσαν όλο και πιο αγαπητές στο κοινό. Τότε ένας υπάλληλος της εταιρείας, ο Τζιμ Λαμπαντίνι, δημιούργησε το λογότυπο Converse. To 2001 η Converse κήρυξε πτώχευση. Η νέα ομάδα που ανέλαβε την διοίκηση της Converse έκανε την εταιρεία από 16η σε 7η στην κατάταξη μεγαλύτερη εταιρεία αθλητικών ειδών. Το 2003 η εταιρεία εξαγοράστηκε από την Nike για 305 εκ. δολαρίων, στην οποία ανήκει μέχρι σήμερα. Τα Converse προτιμήθηκαν από παίκτες του NBA και από αρκετούς διάσημους. Αυτό που τα κάνει αγαπητά μέχρι και σήμερα είναι ο σχεδιασμός τους, η σόλα από καουτσούκ και ότι είναι κατασκευασμένα από ανθεκτικό καμβά με απόλυτο στυλ. Μέχρι και σήμερα από το brand Converse πέρα από παπούτσια, θα βρεις ρούχα και αξεσουάρ για κάθε ανάγκη και στυλ και σε ανδρικά, γυναικεία, παιδικά, για αγόρι, για κορίτσι και βρεφικά μεγέθη.